Остварити на језику *Java* следећи систем типова:

* Апстрактни ***објекат*** има јединствени, аутоматски образовани идентификациони број. Може да се састави његов текстуални приказ који садржи идентификациони број објекта.
* ***Мерљив*** је онај којем може да се одреди величина.
* ***Комплексни*** број је мерљиви објекат задат реалним и имагинарним делом. Величина је једнака апсолутној вредности броја. Текстуални приказ је облика **K***id***(**re**,***im***)**.
* ***Правоугаоник*** је мерљиви објекат задат дужинама страница. Величина је једнака површини. Текстуални приказ је облика **P***id***(**a**,***b***)**.
* Апстрактна мерљива ***уређена листа*** садржи произвољан број мерљивих објеката уређених по неопадајућем редоследу њихових величина. Ствара се празна после чега се објекти додају један по један. Величина листе је једнака збиру величина садржаних објеката. Текстуални приказ листе је облика **[***о***,***о***,**…**,***о***]**, где је *о* текстуални приказ садржаног објекта.
* ***Листа комплексних*** бројева је мерљива уређена листа која садржи искључиво комплексне бројеве.
* ***Листа правоугаоника*** је мерљива уређена листа која садржи искључиво правоугаонике.

Написати на језику *Java* класу са главним програмом који прочита неколико мерљивих објеката различитих врста правећи од њих одговарајуће уређене листе (од сваке врсте листе по једну). На располагању стоји класа Citaj у безименом пакету која садржи заједничке методе за читање свих стандардних типова података.